SCI ดิ่งเหวไม่เลิก! ทรุดอีกเกือบ 6% ทำนิวโลว์ตั้งแต่เข้าตลาดฯ หวั่นงบปีนี้วูบต่อเนื่อง
SCI ดิ่งเหวไม่เลิก! ทรุดอีกเกือบ 6% ทำนิวโลว์ตั้งแต่เข้าตลาดฯ หวั่นงบปีนี้วูบต่อเนื่อง โดยปิดตลาดภาคเช้า ราคาอยู่ที่ 3.94 บาท ลบ 0.24 บาท หรือ 5.74% สูงสุดที่ 4.16 บาท ต่ำสุดที่ 3.92 บาท ด้วยมูลค่าซื้อขาย 7.74 ล้านบาท
18 เม.ย. 2561

ผู้สื่อข่าวรายงานว่า บริษัท เอสซีไอ อีเลคตริค จำกัด (มหาชน) หรือ SCI ปิดตลาดภาคเช้า ราคาอยู่ที่ 3.94 บาท ลบ 0.24 บาท หรือ 5.74% สูงสุดที่ 4.16 บาท ต่ำสุดที่ 3.92 บาท ด้วยมูลค่าซื้อขาย 7.74 ล้านบาท ขณะที่ดัชนีตลาดหุ้นโดยรวมบวก 0.46%

ทั้งนี้ราคาหุ้น SCI ปรับตัวลดลงทำจุดต่ำสุดนับตั้งแต่เข้าจดทะเบียนในตลาดหลักทรัพย์ (SET) เมื่อวันที่ 13 ต.ค. 2558 โดยแรงเทขายที่ออกมาอย่างหนัก คาดว่าเป็นผลมาจากการที่นักลงทุนมีความกังวลในผลการดำเนินงานของบริษัทฯที่มีแนวโน้มปรับตัวลดลงอย่างต่อเนื่องนับตั้งแต่ปี 2558 ที่มีผลกำไรระดับ 187.05 ล้านบาท ขณะที่ในปี 2559 บริษัทฯมีผลกำไรที่ระดับ 162.52 ล้านบาท และต่อมาในปี 2560 บริษัทฯมีผลกำไรเพียง 20.50 ล้านบาท จึงทำให้นักลงทุนเกิดความกังวลต่อผลการดำเนินงานในปี 2561 ว่าอาจจะปรับตัวลดลงต่อเนื่องอีกปี
 

 
 